
	谞转讻讜讬谉 诇讻转讜讘 讞' 讜讻转讘 砖谞讬 讝讬讬谞讬谉. 讜讗''转 诪讗讬 讗讬专讬讗 谞转讻讜讬谉 .. 诇讻转讜讘 讞' 讚诇讗 谞注砖讬转 诪讞砖讘转讜 讗驻讬诇讜 谞转讻讜讬谉 诇讻转讜讘 讝' 讗讞讚 讜讻转讘 砖谞讬 讝讬讬谞讬谉 驻讟讜专 讻诪讜 谞转讻讜讬谉 诇讝专讜拽 讘' 讜讝专拽 讚' (诇注讬诇 讚祝 注讙.) 讜讻谉 拽砖讛 讗讘专讬讬转讗. 讚诪讬讬转讬 讘讙诪专讗 谞转讻讜讬谉 诇讻转讜讘 讗讜转 讗讞转 讜注诇讜 讘讬讚讜 砖转讬诐 讞讬讬讘 讗诪讗讬 讞讬讬讘 诪''砖 诪谞转讻讜讬谉 诇讝专讜拽 砖转讬诐 讜讝专拽 讚' 讜讬''诇 讚诪讬讬专讬 讻讙讜谉 砖讛讬讛 爪专讬讱 诇讻转讜讘 砖转讬 讗讜转讬讜转 讗讬讝讛 砖转讬 讗讜转讬讜转 砖讬讛讬讜 讚讛砖转讗 谞转讻讜讜谉 诇讚讘专 讗讬住讜专 讜讙诐 谞注砖讬转 诪讞砖讘转讜 讜讗驻讬诇讜 讛讻讬 驻讟讜专 讻讚诪驻专砖 讘讙诪' 诪砖讜诐 讚讘注讬 讝讬讜谞讬 讜讗''转 诪讗讬 讗讬专讬讗 谞转讻讜讬谉 诇讻转讜讘 讞讬''转 讗驻讬' 谞转讻讜讜谉 诇讻转讜讘 砖谞讬 讝讬讬谞讬谉 讜讻转讘 讘诇讗 讝讬讜谉 驻讟讜专 讜讬''诇 讚谞拽讟 谞转讻讜讬谉 诇讻转讜讘 讞' 诇专讘讜转讗 讚讚讜拽讗 讻转讘 砖谞讬 讝讬讬谞讬谉 讚讘注讬 讝讬讜谉 驻讟讜专 讗讘诇 讻转讘 砖转讬 讗讜转讬讜转 讗讞专讜转 讚诇讗 讘注讜 讝讬讜谉 讞讬讬讘 讜讗注''讙 讚讛砖转讗 诪讬讛讗 诇讗讞转 讛讜讗 讚诪转讻讜讬谉: 砖讬讞讜专. 驻讬专砖 专砖''讬 讗讬讬讚专诪谞''讟 讜讗讬谉 谞专讗讛 讚讗诪讗讬 讛讜讛 拽专讬 诇讬讛 专讘讬 讞讬讬讗 讘诇''讗 讜诇讗 谞拽讟 诇讬讛 讘诇砖讜谉 诪转谞讬': 讘谉 住讟讚讗. 讗讜专''转 讚讛讗 讘谉 住讟讚讗 讚讗诪专讬谞谉 讛讻讗 讚讛讜讛 讘讬诪讬 驻驻讜住 讘谉 讬讛讜讚讛 讚讛讜讛 讘讬诪讬 专讘讬 注拽讬讘讗 讻讚诪讜讻讞 讘驻专拽 讘转专讗 讚讘专讻讜转 (讚祝 住讗:): 讗诪专 专讘 讞住讚讗 讚诇讗 讻专' 讬讛讜讚讛. 讜讗''转 专讘 讗讞讗 讘专讘讬 讬注拽讘 讚拽讗诪专 讗讛讛讬讗 讚拽讗诪专 专讘 讞住讚讗 讘驻' 砖谞讬 讚讙讬讟讬谉 (讚祝 讻.) 讙讟 砖讻转讘讜 砖诇讗 诇砖诪讛 讜讛注讘讬专 注诇讬讜 拽讜诇诪讜住 诇砖诪讛 讘讗谞讜 诇诪讞诇讜拽转 专' 讬讛讜讚讛 讜专讘谞谉 讚转谞讬讗 谞转讻讜讬谉 诇讻转讜讘 讻讜' 讜讚讞讬 专讘 讗讞讗 讘专 讬注拽讘 讚诇诪讗 诇讗 讛讬讗 注''讻 诇讗 拽讗诪专讬 讛转诐 讙讘讬 转讜专讛 讗诇讗 诪砖讜诐 讝讛 讗诇讬 讜讗谞讜讛讜 讗讘诇 讙讘讬 讙讟 诪讜讚讜 讗''讻 诪转谞讬' 讚讛讻讗 讻诪讗谉 讗转讬讗 讜讬''诇 讚讚讜拽讗 讘讙讟 砖讛讬讛 讻转讜讘 砖诇讗 诇砖诪讛 讛讜讬 讻转讘 注诇讬讜谉 讻转讘 诇讻讜诇讬 注诇诪讗 砖讛讗讞专讜谉 诪转拽谉 讬讜转专 诪谉 讛专讗砖讜谉 砖注讜砖讛讜 诇砖诪讛 讗讘诇 讻砖讗讬谉 讻转讘 讛注诇讬讜谉 诪转拽谉 讻诇讜诐 诇讻''注 诇讗 讛讜讬 讻转讘 讜讘讛讻讬 诪讬讬专讬 诪转谞讬' 讜讗转讬讗 讻讻''注 讜专讘 讞住讚讗 讚拽讗诪专 讛讻讗 讚诪转谞讬' 讗转讬讗 讚诇讗 讻专''讬 诇讟注诪讬讛 讚拽讗诪专 讛转诐 讙讘讬 讙讟 讘讗谞讜 诇诪讞诇讜拽转 专''讬 讜专讘谞谉 讜诪砖诪注 诇讬讛 讚诪转谞讬' 讚讛讻讗 讘讻诇 注谞讬谉 讗讬讬专讬 讗驻讬' 讻砖诪转拽谉 讘讻转讘 讛讗讞专讜谉 讗讘诇 诇专讘 讗讞讗 讘专 讬注拽讘 注''讻 诪转谞讬' 诇讗 讗讬讬专讬 讘讻诇 注谞讬谉 讚讘讙讟 诇讗 诪爪讬 讗讬讬专讬: 讛转诐 诪讞讜住专 诪注砖讛. 讘驻专拽 讻诇 讛诪谞讞讜转 讘讗讜转 诪爪讛 (诪谞讞讜讞 讚祝 讘讝.) 讘讛谞讬讞 讘砖专 注诇 讙讘讬 讙讞诇讬诐 讜谞爪诇讛 讘讜 讻讙专讜讙专转 讘砖谞讬 诪拽讜诪讜转 讗讬讻讗 诪讗谉 讚诪讞讬讬讘 讜讗讬讻讗 诪讗谉 讚驻讟专 诪讗谉 讚诪讞讬讬讘 住讘专 讚诇讗 讚诪讬 诇讻转讘 注诇 砖谞讬 讻讜转诇讬 讛讘讬转 砖讗讬谉 诪讝讬拽 砖诐 讞住专讜谉 拽专讬讘讛 讻诪讜 讻讗谉:





专讘讬谞讜 讞谞谞讗诇

讜诇讗 转讬诪讗 讛谞讬 诪讬诇讬 诇驻讚讜转 讜诇讛讞讬讜转 讜诇讻住讜转 讛讗 诇讬砖讬讘讛 诇讗 讗诇讗 讗驻讬' 诇讬砖讬讘讛. 转"讞 拽讜讚诐 诪"讟 讬拽专讛 讛讬讗 诪驻谞讬谞讬诐 诪讻"讙 砖谞讻谞住 诇驻谞讬 讜诇驻谞讬诐. 讜拽讬讬"诇 讻转"拽 讚诪转谞讬' 讚讗驻讬诇讜 专' 讬讜住讬 讚拽讬讬"诇 谞诪讜拽讜 注诪讜. 讛讗 (讚讗讬谞讱) [诪讚讗诪专] 专' 讬讜住讬 讘"专 讞谞讬谞讗 诪"讟 讚专' 讚讚专讬砖 讜注砖讛 讗讞转 讜注砖讛 讛谞讛 讜诪驻专砖 讗讞转 砖诪注讜谉 诪讗讞转 砖诐 诪砖诪注讜谉 砖诪注讬谞谉 诪讬谞讬讛 讚诪讜讚讬 专' 讬讜住讬 讻讬 讛讻讜转讘 砖诐 诪砖诪注讜谉 讞讬讬讘 诪砖讜诐 讻讜转讘 讜讙专住讬' 谞诪讬 讘讛讝讜专拽 诪诇转讗 驻砖讬讟转讗. 驻砖讬讟讗 谞转讻讜讜谉 诇讝专讜拽 讞' 讜讝专拽 讚' 讛专讬 讻转讘 砖诐 诪砖诪注讜谉 讜讻谉 谞诪讬 讘讻讬爪讚 讛专讙诇 讜讻讘专 驻讬专砖谞讜讛 讛转诐. 讗诪专 诪专 讗"专 讬讛讜讚讛 诪爪讬谞讜 砖诐 拽讟谉 诪砖诐 讙讚讜诇 砖诐 诪砖诪注讜谉 讜诪砖诪讜讗诇 诪讬 讚诪讬 诪"诐 讚砖诪注讜谉 驻转讜讞 讜诪"诐 讚砖诐 住转讜诐 讜讻讗砖专 讬讻转讜讘 砖诐 讻讝讛 讗讬谞讜 谞拽专讗 砖诐. 讜驻专讬拽 专讘 讞住讚讗 讝讗转 讗讜诪专转 住转讜诐 讜注砖讗讜 驻转讜讞 讻砖专. 讜诪讜转讘讬谞谉 注诇讛 讜讻转讘转诐 注诇 诪讝讜讝讜转 讘讬转讱 驻讬' 讜讻转讘转诐 讻转讘 转诐. 砖诇讗 讬拽专讗 讗诇驻讬谉 注讬讬谞讬谉 讘讬转讬谉 讻驻讬谉 讻诇讜诪专 砖诇讗 转讛讗 爪讜专转 讘讬转 讘诇讗 转讙讬谉 讻诪讜 讻"祝 讻讜' 拽转谞讬 诪讬讛转 讻讜' 讜诇讗 讗讜转讬讜转 驻转讜讞讜转 住转讜诪讜转 讜诇讗 住转讜诪讜转 驻转讜讞讜转 讻诇讜诪专 讗诐 讬讻转讜讘 讘诪讝讜讝讛 讗讜转 砖诇讬诪讛 驻转讜讞讛 住转讜诪讛 转讬讙谞讝 诪讻诇诇 砖讛讬讗 驻住讜诇讛. 讜驻专拽讬谞谉 诪转谞讬' 讚诪讞讬讬讘 讛讻讜转讘 砖诐 诪砖诪注讜谉 讜驻专讬拽 专讘 讞住讚讗 讝讗转 讗讜诪专转 住转讜诐 讜注砖讗讜 驻转讜讞 讻砖专. 专' 讬讛讜讚讛 讘谉 讘转讬专讛 讛讬讗 讚讚专讬砖 住讬诪谉 诇讬诪讬 讛讞讙 讚专诪讬讝讜 拽专讗讬 讻诇讜诪专 讜谞住讻讬讛诐 讻转讜讘 诪"诐 讬转讬专讛. 讜讘讻讜诇讛讜 讻转讬讘 讜谞住讻讛 讜讛讻讗 讻转讬讘 讜谞住讻讬讛 讬讜"讚 讬转讬专讛 讜讻谉 讘讻讜诇讛讜 讻转讬讘 讻诪砖驻讟 讜讛讻讗 讻诪砖驻讟诐 讜讛专讬 讜谞住讻讬讛诐 讜谞住讻讬讛 讻诪砖驻讟诐 诪讬"诐 讜诪爪讗谞讜 谞诪讬 住转讜诐 讘讗诪爪注 转讬讘讛 讻讚讻转讬讘 诇诪专讘讛 讛诪砖专讛 讜诪讚驻转讜讞 讜注砖讗讜 住转讜诐 讻砖专 讻讱 住转讜诐 讜注砖讗讜 驻转讜讞 讻砖专. 讜讗拽砖讬谞谉 讘砖诇诪讗 驻转讜讞 讜注砖讗讜 住转讜诐 讚注诇讜讬讬 注讬讬诇讬讛 讚讻诇 讗讜转 砖讛讬转讛 讻转讜讘讛 讘诇讜讞讜转 讞砖讜讘讛 讛讬讗 讜诪注讜诇讛 诪谉 讛讗讜转讬讜转 砖谞转讜住驻讜 讗讞"讻 讜讘诇讜讞讜转 诇讗 讛讬讛 诪"诐 讗诇讗 住转讜诪讛 讻专讘 讞住讚讗 讚讗诪专 专讘 讞住讚讗 诪"诐 讜住诪"讱 砖讘诇讜讞讜转 讘谞住 讛讬讜 注讜诪讚讬谉 驻讬' 诪"诐 住转讜诐 诪讻诇 爪讚 讛讜讗 住转讜诐 讻诪讜 住诪"讱 讜讻讬讜谉 砖讛讬讜 讛讗讜转讬讜转 讻讜诇谉 讘诇讜讞讜转 讞专讜爪讜转 讞专讜转讜转 诪驻讜诇砖讜转 讛专讬 (讻讬住) [讗讜转] 讛讗诪爪注讬 讻讙讜谉 讛诇讜讘谉 砖诇讛谉 讗诐 讬砖 讘诪讛 诇讛讬住诪讱 讘讛谉 注讜诪讚 讛诇讘谉 讘诇讜讞 讗讘诇 诪"诐 讜住诪"讱 砖讗讬谉 诇讛谉 讘诪讛 诇讛讬住诪讱 讘谞住 注讜诪讚 讛诇讘谉 砖讘转讜讻诐. 砖讗讬诇讜 谞驻诇 讛诇讘谉 讛讬讛 谞专讗讛 诪拽讜诪讜 谞拽讘 讜讗讬谉 讘讜 爪讜专转 讛讗讜转. 诇驻讬讻讱 讛诪"诐 住转讜诐 讻讬讜谉 砖讛讬讛 讞专讜转 讘诇讜讞讜转 讬砖 讘讜 注讬诇讜讬 讗诇讗 讛诪"诐 讛驻转讜讞 讙专讜注 讛讜讗 讜讻讬讜谉 砖注砖讛 讛住转讜诐 驻转讜讞 讙专讜注讬 讙专注讬 砖讛驻转讜讞讬谉 诪讞讜讚砖讬谉 讜诇讗 讛讬讜 讘诇讜讞讜转. 讜讗"专 讬专诪讬讛 讜讗讬转讬讘讬讛 专' 讞讬讬讗 讘专 讗讘讗 诪谞爪驻"讱 爪讜驻讬诐 讗诪专讜诐. 讜驻专讬拽 诇注讜诇诐 诪讛讜讛 讛讜讜 讘诇讜讞讜转 讛驻转讜讞讜转 讜讛住转讜诪讜转 砖讗讬谉 谞讘讬讗 讬讻讜诇 诇讞讚砖 讚讘专 讜讻讱 讛讬讜 诪转讜拽谞讬谉 诇讛讬讜转 讛驻转讜讞讜转 讘专讗砖 讛转讬讘讛 讜讘讗诪爪注讛 讜讛住转讜诪讜转 讘住讜祝 讛转讬讘讛 讜专讜讘 讛注诐 诪谉 讛住讜驻专讬诐 讛讛讚讬讜讟讬诐 砖讻讞讜诐. 讜讛讬讜 讻讜转讘讬谉 讛住转讜诪讬谉 讘讬谉 讘讗诪爪注 转讬讘讛 讘讬谉 讘住讜祝 转讬讘讛 讜讻谉 讛驻转讜讞讜转 注讚 砖讞讝专讜 讘"讚 讜转拽谞讜诐 诇讛诐 讻讗砖专 讛讬讜 诪住讜专讬谉 诪讬讜住讚讬谉 讘讬讚讬讛谉 讜讻讬讜谉 砖讛讬转讛 讬专讻转讬 讛讻转讘 诪驻讜诇砖讜转 诪爪讚 讝讛 诇爪讚 讝讛 拽讬讬诪讗 讚专讘 讞住讚讗 砖讛讬讛 谞专讗讛 诪讗讞讜专讬讜 讛驻讜讱 讻讚专讱 讛谞拽专讗 讻转讘 砖注"讙 讝讻讜讻讬转 诪讗讞讜专讬讜:




讻转讘 讗讜转 讗讞转 住诪讜讱 诇讻转讘 讻讙讜谉 砖讛讬讛 讻转讜讘 谞讜"谉 讜讻转讘 转讞转讬讜 讞讬"转 讗祝 注诇 驻讬 讻讬 谞诪爪讗 谞讞 讜讛谞讛 砖诐 讻转讜讘 驻讟讜专 讛讜讗 讜讚诇讗 讻专' 讗诇讬注讝专 讚讗诪专 讛讗讜专讙 讞讜讟 讗讞讚 注诇 讛讗专讬讙 讞讬讬讘. 讗讘诇 讗诐 讛讬转讛 诪讝讜讝讛 讞住专讛 讗讜转 讗讜 住驻专 讛讬讛 讞住专 讗讜转 讜讛砖诇讬诪讜 讗注"驻 砖诇讗 讻转讘 讗诇讗 讗讜转 讗讞转 讞讬讬讘 讜讗驻讬诇讜 诇专讘谞谉 讚拽讬讬"诇 诇讛砖诇讬诐 砖讗谞讬 诪讬 讟专讬讗 讘讙住 诪诪讬谉 砖讛讬讛 讬讚讜注 讘讗讜转讛 讛注转 拽讜诪讗 砖专祝 讚讙专住讬谞谉 讘驻专拽 讛专讗砖讜谉 讻诇 讛砖专驻讬谉 讬驻讬谉 诇讚讬讜 讜砖专祝 拽讟祝 诪谉 讛诪讜讘讞专 讗讘专 讜注讜驻专转 砖讬讞讜专 讻诇讬 讘专讝诇 砖诪砖专驻讜. 砖讞讜专 讘诇砖讜谉 讬砖诪注讗诇 讗诇 住只讘讗诐 讜讗诇 住讜讚讗讬. 诪注砖讛 讘讘谉 驻讟讬讗 砖讛讜爪讬讗 讻砖驻讬诐 诪诪爪专讬诐 讘砖专讬讟讛 注诇 讘砖专讜 讗诪专讜 诇讜 砖讜讟讛 讛讜讗 讜讗讬谉 诪讘讬讗讬谉 专讗讬讛 诪谉 讛砖讜讟讬诐. 讻转讘 注"讙 讻转讘 驻讟讜专 讗讜拽诪讛 专讘 讞住讚讗 讚诇讗 讻专' 讬讛讜讚讛 讚讗讬 专' 讬讛讜讚讛 讛讗 讻转讬讘讛 诪注诇讬讗 讛讬讗 讚讗诪专 诪注讘讬专 注诇讬讜 拽讜诇诪讜住 讜诪拽讚砖讜:
讬专讜砖诇诪讬 转谞讬 注讚讬诐 砖讗讬谉 讬讜讚注讬谉 诇讞转讜诐. 讗诪专 专讬砖 诇拽讬砖 专讜砖诐 诇讛诐 讘住讬拽专讗 讜讛谉 讞讜转诪讬谉 讘讚讬讜 讗讜 专讜砖诐 诇讛诐 讘讚讬讜 讜讞讜转诪讬谉 讘住讬拽专讗 讗"诇 专' 讬讜讞谞谉 讜讻讬 诪驻谞讬 砖讗谞讜 注讜住拽讬谉 讘讛诇讻讜转 砖讘转 谞转讬专 讗砖转 讗讬砖 讗诇讗 诪拽专注讬谉 诇讛谉 谞讬讬专 讞诇拽 讜诪专讞讬讘 诇讛谉 讛拽专注. 



讗"专 讞讬讬讗 讘专 讗讘讗 讗讬诇讬谉 讘谞讬 诪讚讬谞讞讗 注专讬诪讬谉 住讙讬谉 讻讚讘注讬 讻转讘讬谉 诇讞讘专讬讛 讻转讬讘 诇讬讛 讘诪讬 诪讬诇讬谉 讜诪砖讚专 诇讞讘专讬讛 讜讛讜讗 砖驻讬讱 注诇讬讛 讚讬讜 砖讗讬谉 讘讜 注驻讬抓 讜拽诇讬讟 诪拽讜诐 讛讻转讘 注砖讛 讻谉 讘砖讘转 诪讛讜 专' 讬讜讞谞谉 讜专"诇 讚讗诪专讬 转专讜讜讬讬讛讜 讚讬讜 注"讙 住讬拽专讗 讗讜 住讬拽专讗 注"讙 讚讬讜 讞讬讬讘 专' 讬爪讞拽 讗诪专 讞讬讬讘 砖转讬诐 讗讞转 诪砖讜诐 讻讜转讘 讜讗讞转 诪砖讜诐 诪讜讞拽. 



讗"专 讗诪讬 讻转讘 讗讜转 讗讞转 讘讟讘专讬讗 讜讗讜转 讗讞转 讘爪驻讜专讬 讞讬讬讘 讻转讬讘讛 讛讬讗 讗诇讗 砖诪讞讜住专转 拽专讬讘讛 讝讛 砖砖诪注谞讜 驻讬专讜砖 讝讛 讻讙讜谉 砖讻转讘 讘拽专拽注 砖诇 讟讘专讬讗 砖讬"谉 讜讘拽专拽注 讻谞讙讚讜 讘爪驻讜专讬 [诪"诐] 讞讬讬讘. 诪"讟 讻转讬讘讛 砖讛专讬 讻转讘 讘' 讗讜转讬讜转 讜讛谉 砖诐 讗诇讗 砖诪讞讜住专转 拽专讬讘讛 讻诇讜诪专 讗讬谉 砖诐 讞住专 讚讘专 讘诪诇讗讻讛 讗诇讗 讗讬诇讜 讛讗专讬讱 讛诪"诐 注讚 砖讬拽专讘谞讜 诇砖讬"谉 讛专讬 谞转讘专专 讛讚讘专 讗注"驻 砖讙诐 注转讛 讛诪讻讜讜谉 讝讛 讛讗讜转 讻谞讙讚 讝讛 讛讗讜转 拽讜专讗 讛砖诐 讛谞讻转讘 诪讞讜住专 拽专讬讘讛 讛讜讗 讜讗拽砖讬谞谉 讜讛转谞谉 注诇 讘' 讚驻讬 驻谞拽住 讜讗讬谉 谞讛讙讬谉 讝讛 注诐 讝讛 驻讟讜专. 讜驻专拽讬' 讛转诐 诇讙讘讬 讛驻谞拽住 诪讞讜住专 诪注砖讛 拽专讬讘讛 讻诇讜诪专 爪专讬讱 诪注砖讛 诇拽专讘 讚驻讬 讛驻谞拽住 砖讛讜讗 诪注砖讛 讗讞专 讝讜诇转 诪注砖讛 讛讻转讬讘讛. 讜讗诐 诇讗 拽专讬讘讛 讜诇讗 讻诇讜诐 讛讜讗. 砖讗讬谉 砖诐 讘' 讗讜转讬讜转.





专诪讘"谉

讛讗 讚讗诪专讬谞谉 谞转讻讜讬谉 诇讻转讜讘 讗讜转 讗' 讜注诇讜 讘讬讚讜 讘' 讞讬讬讘. 拽"诇 讚讛讗 讗诪专讬' 谞转讻讜讬谉 诇讝专讜拽 砖转讬诐 讜讝专拽 讚' 驻讟讜专 讜讗"诇 讚砖"讛 讚讘讻"诪 讛砖转讬诐 谞转讻讜讬谉 诇讻转讜讘 讗讜转讛 讛讗讞转 讗讘诇 讛转诐 诇讗 谞转讻讜讬谉 诇讝专讜拽 讞讜抓 诇诪拽讜诐 讛砖转讬诐. 讜讗讬讻讗 讚驻专讬拽 讚讛讻讗 讘砖讚注转讜 诇讻转讜讘 砖转讬诐 讝讛 讗讞"讝 讗诇讗 砖谞转讻讜讬谉 诇讻转讜讘 讗讞转 讘转讞诇讛 讜注诇讜 讘讬讚讜 讛砖转讬诐 讻讗讞转 讜讛讜讗 讛讬' 专讜爪讛 砖讬讻转讜讘 讗讜转谉 讗讞转 讗讞转 讜诇驻讬讻讱 讞讬讬讘 讚讛讜"诇 讻谞转讻讜讬谉 诇讝专讜拽 讚' 讜讝专拽 讞' 讜讗诪专 讻"诪 砖转专爪讛 转谞讜讞, 讝讛 转讬' 讘注诇 讛转讜住驻转 讝"诇, 讜讗讬谞讜 谞讻讜谉:





专砖讘"讗

诪转谞讬': 讜讘讻诇 讚讘专 砖讛讜讗 专讜砖诐. 讜讗诪专讬谞谉 讘讙诪专讗 诇讗转讜讬讬 诪讗讬 诇讗转讜讬讬 讛讗 讚转谞讬 专讘 讞讬谞谞讗 讻转讘讜 讘诪讬 讟专讬讗 讜讗驻爪讗 讻砖专, 转谞讬 专' 讞讬讬讗 讻转讘讜 讘讗讘专 讘砖讞讜专 讜讘砖讬讞讜专 讻砖专, 讜诪讛讻讗 诪砖诪注 讚讛诇讻讜转 砖讘转 讻讛诇讻讜转 讙讬讟讬谉, 讜讘注讬谞谉 砖讬讻转讜讘 讘讚讘专 砖诇 拽讬讬诪讗 讜注诇 讙讘讬 讚讘专 砖诇 拽讬讬诪讗, 讜讻诪讜 砖砖谞讬谞讜 诇注谞讬谉 讙讬讟讬谉 (讙讬讟讬谉 讬讟, 讗), 讜讘讛讚讬讗 砖谞讬谞讜 讘转讜住驻转讗 讻谉 讘讻讗谉 (驻讬"讘, 讛"讜) 讛诪拽专注 注诇 讛注讜专 讻转讘谞讬转 讻转讘 驻讟讜专, 讛专讜砖诐 注诇 讛注讜专 讻转讘谞讬转 讻转讘 讞讬讬讘, 讘拽诇讬驻讬 讗讙讜讝讬诐 讘拽诇讬驻讬 专诪讜谞讬诐 讘讚诐 讛拽专讜砖 讜讘讞诇讘 讛拽专讜砖 注诇 注诇讛 讝讬转 讜注诇 注诇讬 讞专讜讘 讜注诇 注诇讬 讚诇注转 讜注诇 讻诇 讚讘专 砖诇 拽讬讬诪讗 讞讬讬讘, 注诇 注诇讬 讻专砖讬谉 讜注诇 注诇讬 讘爪诇讬诐 讜注诇 注诇讬 讞讝专讬谉 讜注诇 注诇讬 讬专拽讜转 讜注诇 讻诇 讚讘专 砖讗讬谞讜 砖诇 拽讬讬诪讗 驻讟讜专, 讝讛 讛讻诇诇 讻转讘 讚讘专 砖诇 拽讬讬诪讗 讘讚讘专 砖讗讬谞讜 砖诇 拽讬讬诪讗 讗讜 讚讘专 砖讗讬谞讜 砖诇 拽讬讬诪讗 注诇 讘讚讘专 砖诇 拽讬讬诪讗 驻讟讜专, 注讚 砖讬讻转讜讘 讚讘专 砖讛讜讗 砖诇 拽讬讬诪讗 注诇 讚讘专 砖讛讜讗 砖诇 拽讬讬诪讗. 讜讘拽讜专注 讜专讜砖诐 注诇 讛注讜专 (讚讘专 砖诇 拽讬讬诪讗) 诪爪讗转讬 讞诇讜祝 讘讬谉 讛转讜住驻转讗 讜讛讬专讜砖诇诪讬 讻讗谉 讘讙诪' (讛"讚), (讜)讘转讜住驻转讗 拽讜专注 驻讟讜专 讜专讜砖诐 讞讬讬讘, 讜讘讬专讜砖诇诪讬 拽讜专注 讞讬讬讘 讜专讜砖诐 驻讟讜专.



讻转讘 注诇 讙讘讬 讻转讘 驻讟讜专. 讜讚讜拽讗 讚讬讜 注诇 讙讘讬 讚讬讜, 讗讘诇 讚讬讜 注诇 讙讘讬 住讬拽专讗 讗诪专讬谞谉 讘讙讬讟讬谉 驻专拽 讛诪讘讬讗 转谞讬讬谞讗 (讬讟, 讗) 砖讛讜讗 讞讬讬讘 砖转讬诐, 讗讞转 诪砖讜诐 诪讜讞拽 讜讗讞转 诪砖讜诐 讻讜转讘, 讜讘住讬拽专讗 注诇 讙讘讬 讚讬讜 驻诇讬讙讬 讘讛 讛转诐, 讗诪专讬 诇讛 讞讬讬讘 讜讗诪专讬 诇讛 驻讟讜专, 讗诪专讬 诇讛 讞讬讬讘 诪讜讞拽 讛讜讗, 讜讗诪专讬 诇讛 驻讟讜专 诪拽诇拽诇 讛讜讗. 讜讘讬专讜砖诇诪讬 讘驻专拽讬谉 讚讛讻讗 (讛"讚) 讙专住讬谞谉 讜讛讜讗 砖讻转讘 讚讬讜 注诇 讙讘讬 讚讬讜 讜住讬拽专讗 注诇 讙讘讬 住讬拽专讗, 讗讘诇 讗诐 讻转讘 讚讬讜 注诇 讙讘讬 住讬拽专讗 讜住讬拽专讗 注诇 讙讘讬 讚讬讜 讞讬讬讘, 专讘讬 讬爪讞拽 讘专 诪砖专砖讬讗 讘砖诐 专讘谞谉 讚转诪谉 讞讬讬讘 砖转讬诐 诪砖讜诐 讻讜转讘 讜诪砖讜诐 诪讜讞拽, 讜讻转讘 讜诇讗 讛诪讟讬祝 专讘讬 讬讜讚谉 讘专 砖诇讜诐 讜专' 诪转谞讗, 讞讚 讗诪专 讘砖诇讗 注讬专讘 谞拽讜讚讜转 讜讞讜专谞讗 讗诪专 讗驻讬' 注讬专讘 谞拽讜讚讜转, 讜讻转讘 诇讗 讛砖讜驻讱 讜讻讜'.



讘讗讘专 讻砖专. 讜讗诪专讬谞谉 讘讙讬讟讬谉 (砖诐) 讜讛讗 转谞讬讗 驻住讜诇, 诇讗 拽砖讬讗 讛讗 讘讗讘专讗 讛讗 讘诪讬讗 讚讗讘专讗.



讜讞讻诪讬诐 讗讜诪专讬诐 讗讬谉 讛砖诐 诪谉 讛诪讜讘讞专. 驻讬专讜砖: 诇讚讬讚讛讜 讗讬谞讜 讻转讘 讻诇诇 讚讛讗 转谞谉 讻转讘 注诇 讙讘讬 讻转讘 驻讟讜专, 讗诇讗 诇讟注诪讬讛 讚专讘讬 讬讛讜讚讛 拽讗诪专讬 诇讬讛, 讻诇讜诪专: 讗驻讬诇讜 诇讚讬讚讱 讚讛讜讬 讻转讘, 讗讜讚讬 诪讬讛讗 诇讙讘讬 讻转讬讘转 讛砖诐 砖讗讬谞讜 诪谉 讛诪讜讘讞专, 讜讛讻讬谉 讗讬转讗 讘讬专讜砖诇诪讬 (讛"讛) 讘砖讬讟转讜 讛砖讬讘讜讛讜 讘砖讬讟转讱 砖讗转讛 讗讜诪专 讻转讘 讛讜讗, 讗祝 讛讜讗 讗讬谞讜 诪谉 讛诪讜讘讞专.



讗诪专 专讘 讗砖讬 讗驻讬诇讜 转讬诪讗 专讘谞谉 诇讛砖诇讬诐 砖讗谞讬. 讜诇讻讗讜专讛 讛讜讛 诪砖诪注 讚讚讜拽讗 诇讛砖诇讬诐 讗转 讛住驻专 讗讘诇 诇讛砖诇讬诐 讗转 讛砖诐 诇讗, 讚讗诐 讗讬转讗 诇讬转谞讬 诇讛砖诇讬诐 讗转 讛砖诐 讜讗谞讗 讬讚注谞讗 讚讻诇 砖讻谉 诇讛砖诇讬诐 讗转 讛住驻专. 讗讘诇 讘转讜住驻转讗 (驻讬"讘, 讛"讘) 讙专住讬谞谉 讻转讘 讗讜转 讗讞转 诇讛砖诇讬诐 讗转 讛砖诐, 讗讜转 讗讞转 诇讛砖诇讬诐 讗转 讛住驻专 讞讬讬讘. 讜讗讬转讗 谞诪讬 讘讬专讜砖诇诪讬 讘驻专拽 讛讗讜专讙 (讛"讗).



讻转讘 讗讜转 讗讞转 讘讟讘专讬讗 讜讗讜转 讗讞转 讘爪讬驻讜专讬 讞讬讬讘. 驻讬专讜砖: 讻转讘 讗讜转 讗讞转 讘诪讙讬诇讛 讘讟讘专讬讗 讜讗讜转 讗讞转 讘讗讜转讛 诪讙讬诇讛 讘爪驻讜专讬. 讗讘诇 专讘 讛讗讬 讙讗讜谉 讝"诇 讻转讘: 讻讱 讛讬讜 讛专讗砖讜谞讬诐 讝"诇 诪驻专砖讬诐 讻讬 讟讘专讬讗 讜爪驻讜专讬 住诪讜讻讜转 讝讜 诇讝讜, 讜讛讬讛 砖注专 砖诇 讝讜 诪住讜讬讬讚 讘住讬讚 注讚 拽爪讛 讛注讬专, 讜讻谉 砖注专 砖诇 讝讜 诪住讜讬讬讚 讘住讬讚 注讚 拽爪讛 讛注讬专, 讜讗诐 转讻转讜讘 讗讜转 讙讚讜诇讛 注讚 拽爪讛 讝讜, 讻讗砖专 讬讻转讘 注诇 讛砖注专 (讬诐) [讛砖谞讬] 讗讜转 讙讚讜诇讛 讻诪讜讛 注讚 拽爪讛 讝讜 诇讝讜, 讗注"驻 砖讗讬谉 拽专讜讘讜转 讝讜 诇讝讜 讛专讬 讛专讜讗讛 讗转 讝讜 讜诪讛诇讱 注讚 砖专讜讗讛 讗转 讝讜, 讬讜讚注 讛讜讗 讻讬 转讜讗诪讜转 讛谉 讜诪讻讜讜谞讜转 讝讜 诇讝讜, 讜讛讬讬谞讜 讚讗诪专讬谞谉 讻转讬讘讛 讛讬讗 讝讜 讗诇讗 砖讛讬讗 诪讞讜住专转 拽专讬讘讛 注"讻. 讜讚讘专 专讞讜拽 讛讜讗 讝讛. 讗讘诇 诪爪讗转讬 讘讬专讜砖诇诪讬 (讚驻专拽讬谉 讛"讚) 注谞讬谉 讬讜专讛 注诇 驻讬专讜砖 讝讛, 讚讙专住讬谞谉 讛转诐 专' 讬注拽讘 专讘讬 讬讜住讬 讘砖诐 专' 讗诇注讝专 讻转讘 讗讜转 讗讞转 讘讟讘专讬讗 讜讗讞转 讘爪讬驻讜专讬 讞讬讬讘, 讜讛讗 转谞讬讗 讜讗诐 讗讬谞谉 谞讛讙讬谉 讝讛 注诐 讝讛 驻讟讜专, 讗诪专 专' 讘讗 讘专 诪诪诇 转驻转专 讘住讬讚 讚拽.



 诪讛讗 讚讗诪专讬谞谉: 讛讻讗 讘诪讗讬 注住拽讬谞谉 讻讙讜谉 砖谞讟诇 诇讙讙讜 砖诇 讞讬"转 讜注砖讗讜 砖谞讬 讝讬讬谞讬"谉. 砖诪注讬谞谉 讚讻讬 讛讗讬 讙讜讜谞讗 诇讗 诪讬拽专讬 讞拽 转讜讻讜转, 砖讗讬谞讜 讗诇讗 讻诪驻专讬讚 讘讬谉 砖谞讬 讗讜转讬讜转            讜讻谉 砖谞讟诇讜 诇讙讙讜 砖诇 讚诇讬"转 讜注砖讗讜 专讬"砖 讗讬谞讜 讗诇讗 讻讚讬讜 砖谞驻诇 注诇 讙讘讬 讛讗讜转 讜诪注讘讬专讜.



转谞讗 谞转讻讜讜谉 诇讻转讜讘 讗讜转 讗讞转 讜注诇讜 讘讬讚讜 砖转讬诐 讞讬讬讘. 讗讬讻讗 诇诪讬讚拽 讜诇讛讜讬 讻谞转讻讜讜谉 诇讝专讜拽 砖转讬诐 讜讝专拽 讗专讘注 讚驻讟讜专. 讜讬砖 诇讜诪专 讚讛讻讗 讘砖专讜爪讛 砖转讬诐 讗诇讗 砖注讻砖讬讜 讛讬讛 诪转讻讜讬谉 诇讻转讜讘 讛讗讞转 诪讛谉 讜注诇讜 讘讬讚讜 砖转讬诐, 讜讻讙讜谉 讚诇讗 谞转讻讜讜谉 诇讻转讜讘 砖转讬 讗讜转讬讜转 讬讚讜注讜转 讗诇讗 讗讬讝讛 讗讜转讬讜转 砖讬讝讚诪谉 诇讜, 讜讻讛讛讬讗 讚讗诪专讬谞谉 诇注讬诇 (砖讘转 爪讝, 讘) 讻诇 诪拽讜诐 砖转专爪讛 转谞讜讞.
讜讘讛讗 谞诪讬 诪讬转专爪讗 诪转谞讬转讬谉 讚拽转谞讬 谞转讻讜讜谉 诇讻转讜讘 讞讬"转 讜注诇讜 讘讬讚讜 砖谞讬 讝讬讬谞讬"谉 驻讟讜专, 讚讗祝 讘讛讗 讗讬讻讗 诇诪讬讚拽 诪讗讬 砖谞讗 谞转讻讜讜谉 诇讻转讜讘 讞讬"转 讜注诇讜 讘讬讚讜 砖谞讬 讝讬讬谞讬"谉, 讗驻讬诇讜 谞转讻讜讜谉 诇讻转讜讘 讝讬讬"谉 讜讞讬"转 讜讻转讘 讟讬"转 讜讻"祝 驻讟讜专, 砖诇讗 谞转讻讜讜谉 诇讗诇讜, 诪讬讚讬 讚讛讜讬 讗谞转讻讜讜谉 诇讻讘讜转 讝讛 讜讻讘讛 讝讛 讚驻讟讜专 讻讚讗讬转讗  讘讻专讬转讜转 (讻, 讗), 讗诇讗 讚诪转谞讬转讬谉 讘谞转讻讜讜谉 诇讻转讜讘 砖转讬诐 讗讬讝讜 砖转讬诐 砖讬注诇讜 讘讬讚讜, 讗讘诇 注讻砖讬讜 讛讬讛 讻讜转讘 讞讬"转 讜注诇讜 讘讬讚讜 砖谞讬 讝讬讬谞讬"谉, 讜诪讻诇 诪拽讜诐 讘讚注转讜 讛讜讗 砖讗诐 讬讝讚诪谞讜 诇讜 讚专讱 诪拽专讛 讗讜转讬讜转 讛爪专讬讻讜转 讝讬讜谉 砖讬讝讬讬谞诐, 讜诪砖讜诐 讛讻讬 讗诪专讬谞谉 讛讗 讚讘注讬 讝讬讜谞讬 讛讗 讚诇讗 讘注讬 讝讬讜谞讬.





讛诪讗讬专讬

讛诪砖谞讛 讛专讘讬注讬转 讛讻讜转讘 砖转讬 讗讜转讬讜转 讘讛注诇诐 讗讞讚 讞讬讬讘 讻转讘 讘讚讬讜 讘住诐 讘住讬拽专讗 讘拽讜诪讜住 讜讘拽讜谞拽讜谞转讜住 讜讘讻诇 讚讘专 砖讛讜讗 专讜砖诐 注诇 砖谞讬 讻讜转诇讬 讝讜讬转 注诇 砖谞讬 诇讜讞讬 驻谞拽住 讜讛诐 谞讛讙讬谉 讝讛 注诐 讝讛 讞讬讬讘 讛讻讜转讘 注诇 讘砖专讜 讞讬讬讘 讜讛诪住专讟 注诇 讘砖专讜 专' 讗诇讬注讝专 诪讞讬讬讘 讞讟讗转 讜专' 讬讛讜砖注 驻讜讟专 讗诪专 讛专"诐 驻讬' 讚讬讜 讬讚讜注 讻讜转讘 注诇 讛住驻专 讜讘讚讬讜 讜住诐 砖诐 讛注拽专 讗讬 讝讛 注拽专 砖讬讛讬讛 讜专爪讜谞讜 讘讻讗谉 注拽专 爪讜讘注 住讬拽专讗 讙诐 讻谉 讬讚讜注 讜讛讜讗 讻诪讜 讗讘谉 砖爪讜讘注 爪讘注 讗讚讜诐 拽讜诪讜住 诪讬谉 注驻专 讜爪讘注讜 砖讞讜专 讜讘注专讘讬 讗诇讗"讙 拽讜谞拽谞转讜住 诪诪讬谉 讛拽讜诪讜住 讜讻谉 谞拽专讗 讘注专讘讬 讜讻诇 砖讛讜讗 专讜砖诐 专"诇 砖讬转拽讬讬诐 专砖讜诪讜 驻讬谞拽住 住驻专 讞砖讘讜谉 讛住讜讞专讬诐 谞讛讙讬诐 谞拽专讗讬诐 诪谉 讜讛讙讬转 讘讜 讬讜诪诐 讜诇讬诇讛 专"诇 砖转讛讬讛 讗讜转 讻谞讙讚 讛讗讜转 讛砖谞讬讛 讜讗诪专讜 诪住专讟 注诇 讘砖专讜 讛讜讗 砖讬讻转讜讘 讘砖专讬讟讛 注诇 砖讟讞 讘砖专讜 讜讗驻讬' 讛讜爪讬讗 讚诐 讗讬谞讜 讞讬讬讘 讞讟讗转 诇讚注转 专' 讬讛讜砖注 诇驻讬 砖讗讬谉 讚专讱 讻转讬讘讛 讘讻讱 讜讛诇讻讛 讻专' 讬讛讜砖注:



讗诪专 讛诪讗讬专讬 讛诪砖谞讛 讛专讘讬注讬转 讜讛讻讜谞讛 讘讛 讻讻讜谞转 诪讛 砖诇驻谞讬讛 讜讛讜讗 砖讗诪专 讛讻讜转讘 砖转讬 讗讜转讬讜转 讘讛注诇诐 讗讞讚 讞讬讬讘 讛讗 讘砖转讬 讛注诇诪讜转 驻讟讜专 砖讛讬讚讬注讛 砖讘谞转讬诐 诪讞诇拽转 砖讬砖 讬讚讬注讛 诇讞爪讬 砖讬注讜专 讜专讘谉 讙诪诇讬讗诇 讞讜诇拽 注诇讬讛 讘住讜祝 诪砖谞转谞讜 讜讗讬谉 讛诇讻讛 讻诪讜转讜 讗诇讗 讻专讘谞谉 讻转讘 讘讚讬讜 讘住诐 讘住讬拽专讗 讘拽讜诪讜住 讜讘拽谞拽谞转讜住 讜讘讻诇 讚讘专 砖讛讜讗 专讜砖诐 讞讬讬讘 专"诇 砖讛讜讗 专讜砖诐 讜专砖讜诪讜 注讜诪讚 讻转讘 砖谞讬 讗讜转讬讜转 讘砖谞讬 讻讜转诇讬 讝讜讬转 专"诇 砖讻转讘 讗讞转 注诇 讻讜转诇 诪讝专讞讬' 讘诪拽爪讜注 讛住诪讜讱 诇爪驻讜谉 讜讗讞专转 注诇 讻讜转诇 爪驻讜谞讬' 讘诪拽爪讜注 讛住诪讜讱 诇诪讝专讞 注讚 砖谞讛讙讬诐 讝讛 注诐 讝讛 专"诇 砖讗驻砖专 诇拽专讗谉 讘讬讞讚 讞讬讬讘 讜讻谉 讘砖谞讬 诇讜讞讬 驻谞拽住 讜讛诐 诇讜讞讜转 讚拽讜转 砖讗讚诐 谞讜砖讗 诇讻转讜讘 砖诐 讛拽驻讜转讬讜 讜砖讗专 讚讘专讬诐 砖讗讚诐 诪转讬专讗 砖讬砖讻讞诐 诪讛诐 砖讗讚诐 注讜砖讛 讟讜讞讜转 讘砖注讜讛 讜诪讛诐 砖讗讚诐 讻讜转讘 讘讛诐 讜讗注"驻 砖讻转讘 讗讞转 讘诇讜讞 讝讛 讜讗讞转 讘诇讜讞 讝讛 讻诇 砖讛诐 谞讛讙讬诐 讝讛 注诐 讝讛 讘住拽讬专讗 讗讞转 讻讙讜谉 砖讻转讘 注诇 砖转讬 讛拽爪讜讜转 讛住诪讜讻讜转 讝讜 诇讝讜 讞讬讬讘 讜讻谉 讛讻讜转讘 注诇 讘砖专讜 讘讚讬讜 讻讙讜谉 砖爪专讬讱 诇讻转讬讘转 讗讬讝讛 讚讘专 讜讻讜转讘 注诇 讬讚讜 讗讜 注诇 讗讬讝讛 诪拽讜诐 砖讘讘砖专讜 讞讬讬讘 砖讛专讬 注诇 注讜专 讻转讘 讜讗注"驻 砖讞诪讬诪讜转 讘砖专讜 诪注讘专转 讛讻转讘 诇讗讞专 讝诪谉 讗讬谉 讝讛 讗诇讗 讻讻转讘 砖谞诪讞拽 讛诪住专讟 注诇 讘砖专讜 讘诪讻转讘 讗讜 讘住讬专讗 专' 讗诇讬注讝专 诪讞讬讬讘 讜讞讻诪讬诐 驻讜讟专讬诐 诪驻谞讬 砖讗讬谉 讚专讱 讘讻讱 讜讛诇讻讛 讻讚讘专讬讛诐:



诪砖谞讛 讻转讘 讘诪砖拽讬谉 讜讘诪讬 驻讬专讜转 讜讘讗讘拽 讚专讻讬诐 讜讘讗讘拽 住讜驻专讬诐 讜讘讻诇 讚讘专 砖讗讬谞讜 诪转拽讬讬诐 驻讟讜专 诇讗讞专 讬讚 讘专讙诇讜 讘驻讬讜 讜讘诪专驻拽讜 讻转讘 讗讜转 讗讞转 住诪讜讱 诇讻转讘 讻转讘 注诇 讙讘讬 讻转讘 谞转讻讜谉 诇讻转讜讘 讞讬"转 讻转讘 砖谞讬 讝讬讬"谞讬谉 讗讞讚 讘讗专抓 讜讗讞讚 讘拽讜专讛 注诇 砖谞讬 讻讜转诇讬 讛讘讬转 注诇 砖谞讬 讚驻讬 驻谞拽住 讜讗讬谞谉 谞讛讙讬谉 讝讛 注诐 讝讛 驻讟讜专 讻转讘 讗讜转 讗讞转 谞讜讟专讬拽讜谉 专' 讬讛讜砖注 讘谉 讘转讬专讗 诪讞讬讬讘 讜讞讻诪讬诐 驻讜讟专讬谉 讗诪专 讛专"诐 驻讬' 讗讞转 讘讗专抓 讜讗讞转 讘拽讜专讛 专"诇 讻转讘 讗讜转 讗讞转 讘讗专抓 讜讗讞转 讘拽讜专讛 讜谞讜讟专讬拽讜谉 讛讜讗 砖讬讻转讜讘 讗讜转 讗讞转 诪专讗砖 讛诪诇讛 讜讻谉 诪讗讜转讜 讗讜转 讻诇 讛诪诇讛 讻诪讜 砖讬讻转讜讘 拽' 讜讬谞拽讜讚 注诇讬讛 讜讬讛讬讛 专诪讝 注诇 拽专讘谉 讗讜 讬讻转讜讘 诪' 讜讬讛讬讛 专诪讝 注诇 诪注砖专 讜讬讜讘谉 诪诪谞讜 讝讛 讻驻讬 诪讛 砖讛住讻讬诪讜 讗谞砖讬 谞讜祝 讗讞讚 讗讜 讗谞砖讬 诪讚讬谞讛 讗讞转 讜专' 讬讛讜砖注 讘谉 讘转讬专讗 讗讜诪专 讻讬讜谉 砖讛讻诇 诪讘讬谞讬诐 诪讗讜转讛 讗讜转 讛诪诇讛 讻诇讛 讻讗诇讜 讻转讘 讗讜转讬讜转 讛专讘讛 讜讛诇讻讛 讻讞讻诪讬诐:



讗诪专 讛诪讗讬专讬 讻转讘 讘诪砖拽讬谉 专"诇 讘讚讘专讬诐 砖讗讬谉 专讬砖讜诪谉 注讜诪讚 讘诪讬 驻讬专讜转 讘讗讘拽 讚专讻讬诐 专"诇 砖讞讜拽拽 讘讗爪讘注讜 讘转讜讱 讛讗讘拽 爪讜专转 讗讜转讬讜转 讜讘讗讘拽 住讜驻专讬诐 专"诇 注驻专讜专讬转 讛谞砖讗专 讘拽住转 讛住讜驻专 讜讻谉 讘讻诇 讚讘专 砖讗讬谞讜 诪转拽讬讬诐 驻讟讜专 讜讻谉 讗诐 讻转讘 讘讚讬讜 注诇 讚讘专 砖讗讬谉 讛讻转讘 诪转拽讬讬诐 讘讜 讻讙讜谉 注诇 讛讬专拽讜转 讜讻讬讜爪讗 讘讜 驻讟讜专 讻砖诐 砖讗讬谉 讞讬讜讘 讗诇讗 讘讻讜转讘 讘爪讘注 讛注讜诪讚 讻讱 讗讬谞讜 讞讬讬讘 讗讗"讻 讻讜转讘 注诇 讚讘专 讛注讜诪讚 讻讱 讻转讘讜讛 讙讚讜诇讬 讛诪讞讘专讬诐 讜讻讱 讛讬讗 砖谞讜讬讛 讘转诇诪讜讚 讛诪注专讘 讜讛讜讗 砖讗诪专讜 砖诐 讻转讘 讘讚讬讜 注诇 注诇讛 砖诇 讬专拽讜转 讗讜 讘诪砖拽讬谉 讜诪讬 驻讬专讜转 注诇 讛诇讜讞 驻讟讜专 注讚 砖讬讻转讜讘 讘讚讘专 砖诇 拽讬讬诪讗 注诇 讚讘专 砖诇 拽讬讬诪讗:



讻转讘 诇讗讞专 讬讚讜 专"诇 讘讙讘 讬讚讜 讻讙讜谉 砖讗讞讝 讗转 讛拽讜诇诪讜住 讘讗爪讘注讜转讬讜 讜讛驻讱 讬讚讜 讜讻转讘 讗讜 砖转驻砖 讛拽讜诇诪讜住 讘驻讬讜 讜讘诪专驻拽讜 讗讜 讘专讙诇讜 讜讻转讘 驻讟讜专 砖讗讬谉 讝讛 讚专讱 讻转讬讘讛 讻转讘 讗讜转 讗讞转 住诪讜讻讛 诇讻转讘 专"诇 砖讛讬转讛 砖诐 讗讜转 讗讞转 讻转讜讘讛 讜讻转讘 讛讜讗 讗讜转 讗讞转 讘住诪讜讱 诇讜 注讚 砖谞注砖讜 讘讝讜讜讙讜 砖转讬诐 驻讟讜专 砖诪"诪 诇讗 讻转讘 讛讜讗 讗诇讗 讗讞转 讻转讘 注"讙 讻转讘 专"诇 砖讛讬讜 诪讟讜砖讟砖讜转 诪注讟 讜讞讚砖谉 讘讛注讘专转 拽讜诇诪讜住 注诇讬讛谉 驻讟讜专 砖讗讬谉 讻讗谉 讻转讬讘讛 讛讜讗讬诇 讜讻讘专 讛讬讛 专砖讜诪谉 谞讬讻专:



谞转讻讜讬谉 诇讻转讜讘 讞讬转 讜讚诇讙 讗转 讛拽讜诇诪讜住 讘砖注讛 砖讛讬讛 讻讜转讘 讗转 讙讙讛 讜谞注砖讛 讛驻住拽 讘讙讙讛 注讚 砖谞注砖讜 讻砖谞讬 讝讬讬"谞讬谉 驻讟讜专 砖讛专讬 诇讗 讛讬转讛 诪讞砖讘转讜 讗诇讗 讘讗讜转 讗讞转 讜诪"诪 讗诐 注砖讗谉 讘讻讜谞转 砖谞讬诐 讞讬讬讘 讗注"驻 砖讛诐 诪砖诐 讗讞讚 砖讛专讬 转讬讘讛 讛讬讗 讘诇砖讜谉 转诇诪讜讚 讻诪讜 砖讗诪专讜 诇讗 讝讝 诪砖诐:



讻转讘 讗讞转 讘讗专抓 讜讗讞转 讘拽讜专讛 砖谞诪爪讗 砖讗讬谞谉 谞讛讙讬诐 讝讛 注诐 讝讛 讘住拽讬专讛 讗讞转 讜讻谉 注诇 砖谞讬 讻讜转诇讬 讛讘讬转 砖诇讗 讘诪拽爪讜注讜转 讛住诪讜讻讬诐 讝讛 诇讝讛 讗诇讗 讘讗诪爪注 讛讻讜转诇讬诐 注讚 砖讗讬谉 谞讛讙讬诐 讝讛 注诐 讝讛 讗讜 注诇 砖谞讬 讚驻讬 驻谞拽住 专"诇 讝讜 讘讚祝 讗讞讚 讜讝讜 讘讚祝 讗讞专 讗讜 讘讗讬讝讛 爪讚 砖讗讬谉 谞讛讙讬诐 讝讜 注诐 讝讛 驻讟讜专 砖讗讬谉 砖诐 砖转讬 讗讜转讬讜转 诇讞讬讬讘 注诇讬讛谉 讗诇讗 讻砖谞拽专讗讜转 讝讜 注诐 讝讜:





诪讛专砖"讗 - 讞讬讚讜砖讬 讛诇讻讜转

讘讚"讛 谞转讻讜讜谉 讻讜' 诪讗讬 讗专讬讗 谞转讻讜讜谉 诇讻转讜讘 讞' 讻讜' 讗驻讬' 谞转讻讜讜谉 讻讜' 注讻"诇. 拽爪转 讬砖 诇讙诪讙诐 讘讝讛 讗讚专讘讛 讘谞转讻讜讜谉 诇讻转讜讘 讞' 讜讻转讘 讘' 讝讬讬谞讬谉 谞转拽讬讬诪讛 诪讞砖讘转讜 讟驻讬 砖讛专讬 讘' 讝讬讬谞讬谉 讛诐 讘讻诇诇 讞' 诪砖讗"讻 谞转讻讜讜谉 诇讻转讜讘 讝' 讗讞转 砖诇讗 谞转讻讜讜谉 讻诇诇 注诇 讘' 讝讬讬谞讬谉 讜拽"诇:


讘讗"讚 讜讗注"讙 讚讛砖转讗 诪讬讛转 诇讗' 讻讜' 讚讜讜讚讗讬 讗讬讬专讬 砖讛讬讛 爪专讬讱 诇讻转讜讘 砖转讬 讗讜转讬讜转 讚讗诇"讻 诇讗 诪讞讬讬讘讬 讻诇诇 讗诇讗 讚讛砖转讗 诪讬讛转 诇讗' 讛讜讗 讚诪转讻讜讜谉 讜注诇讛 讘讬讚讜 讘' 讜拽"诇:


讘讚"讛 讗诪专 专讘 讞住讚讗 讻讜' 诇讗 拽讗诪专讬 讻讜' 讗讘诇 讙讘讬 讙讟 讻讜' 注讻"诇 讜诇讗 谞讬讞讗 诇讛讜 诇讗讜拽诪讗 诪转谞讬' 讚讛讻讗 讘住"转 讚诪讟注诪讗 讚诪砖讜诐 讝讛 讗诇讬 讜讗谞讜讛讜 诇讗 诪住转讘专 砖讬讛讬讛 驻住讜诇 诪讚讗讜专讬讬' 讜讗"讻 诇注谞讬谉 讞讬讜讘 砖讘转 讛讜讬 讻转讘 诪谉 讛转讜专讛 讜拽"诇:


讘讗"讚 讜诪砖诪注 诇讬讛 讚诪转谞讬' 讚讛讻讗 讗讬讬专讬 讘讻诇 注谞讬谉 讻讜' 讚诇讗 谞讬讞讗 诇讛讜 诇诪讬诪专 讚诇专"讞 讗讬谉 讞讬诇讜拽 讘讬谉 讻砖诪转拽谉 讜讘讬谉 讗讬谞讜 诪转拽谉 讘讗讞专讜谉 讬讜转专 诪谉 讛专讗砖讜谉 讚讛讱 住讘专讗 驻砖讜讟讛 诇讞诇拽 砖讛专讬 诇讗 讛讜讝讻专 讘讚讘专讬 专"讗 讘"讬 讜注"讻 讛讜讗 诪驻诇讬讙 讘讛讻讬 讜专"讞 诇讗 驻诇讬讙 注诇讬讛 讗诇讗 讘讛讱 讟注诪讗 讚讝讛 讗诇讬 讜讙讜' 讜拽"诇:





诪讛专"诐

讘讙诪' 讗诪专 诇讜 砖讜讟讛 讛讬讛 讜讗讬谉 诪讘讬讗讬诐 专讗讬讛 诪谉 讛砖讜讟讬诐 讻转讘 讘诪砖拽讬诐 讜讻讜' 讻爪"诇:





讞讻诪转 砖诇诪讛

专砖"讬 讘讚"讛 注诇 诇讜讜讞讬 讻讜' 爪"诇 注诇 砖谞讬 诇讜讜讞讬 讻讜' 讘砖注讜专 注诇 讘' 讻讜' 讻爪"诇 讜讛讚"讞:


讘讚"讛 住拽专转讗 讗诪讬谞讬"讗 爪"诇 诪讬谞讬诐 讻讜':


讘讚"讛 拽讜诪讗 讙讜诪讗. 谞"讘 驻讬' 讘诇注"讝 讜讻谉 讘注专讜讱:


讘讚"讛 讘诪讬 讟专讬讗 讬"讗 诪讬谉 驻专讬 讻讜'. 谞"讘 讜讘讙讬讟讬谉 驻讬' 诪讬谉 驻专讬 砖讛讜讗 讻注讬谉 注驻爪讬诐:


转讜住' 讘讚"讛 讗诪专 专讘 讞住讚讗 讻讜' 讗讘诇 诇专讘 讗讞讗 讘专 讬注拽讘 注"讻 诪转谞讬' 讻讜'. 谞"讘 驻讬' 砖讬讛讬讛 讛讗 讚专讘 讞住讚讗 讗转讬讗 讗诇讬讘讗 讚讻"注 讜拽"诇:





专砖"砖

专砖"讬 讘诪砖谞讛 讚"讛 讛诪砖专讟. 讗讜 讘住讬讚. 爪"诇 讘住讬专讗 讜讻"讛 讘专砖"讬 砖讘讗诇驻住讬 讜讘专"谉:



专讚"讛 讘诪砖拽讬谉. 诪讬 转讜转讬诐. 谞专讗讛 讚讜讞拽 讚讛讗 讛讜讛 讘讻诇诇 诪讬 驻讬专讜转. 讜诇注讚谞诇"驻 讚诪砖拽讬谉 讛诐 讝' 诪砖拽讬谉 砖诪谞讜 讞讻诪讬诐 讘诪住' 诪讻砖讬专讬谉 驻"讜 诪"讚:



专砖"讬 讚"讛 讘讗讘拽 讚专讻讬诐. 谞"诇 诇讛讻专讬注 讻驻讬' 讛讗'. 讚诇驻讬' 讛讘' 拽砖讛 讚讛诇"诇 讘讞讜诇 讜讘讗讚"专 讻讚转谞讬谞讛讜 讘讛讚讚讬 诇注讬诇 (诇讞 讘) 讘诪砖谞讛:



专讚"讛 讘讗讘拽 讛住讜驻专讬诐. 谞"诇 讚诇驻讬专砖 讛讘' 讘讗讚"专 讬诇"驻 讗讘拽 住讜驻专讬诐 砖讛住讜驻专讬诐 诪讚讘拽讬诐 讘讜 谞讬讬专讜转讬讛诐 讜讛讜讗 讗讘拽 讛专讞讬诐 注讬' 驻住讞讬诐 (住讜祝 讚祝 诪讘):



专讚"讛 注诇 砖谞讬 讚驻讬. 讜讛"讛 诇讻讜转诇讬 讛讘讬转 (专"诇 讗诐 讻讜转讘 注诇 讗讞讚 诪讻讜转诇讬 讛讘讬转) 专讞讜拽讬诐 (专"诇 讛讗讜转讬讜转 讝讛 诪讝讛 讻讜') 讜讛讚专 转谞讬 砖谞讬 讚驻讬 驻讬谞拽住 (讜专"诇 讚讛谉 讚讜诪讬谉 诇讻讜转诇 讗讞讚) 讜讛"讛 讻讜'. 讜讛专注"讘 讘诪讞讻"转 诇讗 讛注转讬拽讜 讻专讗讜讬:



转讜住' 讚"讛 谞转讻讜讜谉. 讗驻讬' 谞转讻讜讜谉 诇讻转讜讘 讝' 讗讞讚 讻讜' 讻诪讜 谞转讻讜讜谉 诇讝专讜拽 讘' 讻讜' 诪"砖 诪谞转讻讜讜谉 诇讝专讜拽 讘' 讻讜'. 诇注"讚 砖谞讗 讜砖谞讗. 诇驻诪砖"讻 讘专讬砖 诪讻讬诇转讬谉 讚注拽讬专讛 诪专讛"讬 讛讜讬 讻讞"砖 讚讗住讜专 诪讚讗讜专讬讬转讗. 讜讗"讻 讛"讛 讻转讬讘转 讗讜转 讗讞讚 砖讛专讬 讗诐 讬砖诇讬诐 诇讜 讗讜转 讛讘' 讬讛讬讛 讞讬讬讘. 讗"讻 讛讻讗 谞转讻讜讜谉 诇讻转讬讘讛 讚讗讬住讜专讗. 诪砖讗"讻 诇讝专讜拽 讘' 讻讬讜谉 讚讬谞讜讞 砖诪讛 砖讜讘 诇讗 诪讬讞讬讬讘 讗驻讬诇讜 讗诐 讬砖诇讬诐 讗讞"讻 砖讛专讬 谞讞 讘转讜讱 讚' 讜诇讛讻讬 诪讜转专 诇讻转讞诇讛 诇讟诇讟诇 驻讞讜转 诪讚"讗 讻讚诇拽诪谉 专"驻 讘转专讗 讜讗驻讬诇讜 诇专"诇 讚讞"砖 诪讚专讘谞谉 谞讜讻诇 诇讞诇拽 诇谞讬讚讜谉 讝讛 讜注' 诇注讬诇 (注讙 讗') 讘讛爪专讬讻讜转讗:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗"专 讗诪讬 讻转讘 讗讜转 讗讞转 讘讟讘专讬讗. 注讬讬谉 诇注讬诇 讚祝 驻 注"讘 转讜住' 讚"讛 讘讛注诇诐 讗讞讚:


转讜住' 讚"讛 讘谉 住讟讚讗. 注讬' 讘住讛"讚 拽诪讘 注"讚. 讜注讬讬谉 转讜住' 讞讙讬讙讛 讚祝 讚' 注"讘 讚"讛 讛讜讛 砖讻讬讞:





讞讬讚讜砖讬 讞转"住

谞转讻讜讬谉 诇讻转讜讘 讞' 讜讻转讘 讘' 讝讬讬谞讬谉. 注讬' 转讜住' 诪讗讬 讚诪讬讬转讬 诪谞转讻讜讬谉 诇讝专讜拽 讘' 讜讝专拽 讚' 讗讬谉 讛讚诪讬讜谉 诪讝专讬拽讛 讚讛转诐 讗讬谉 砖诐 讝专讬拽讛 讘驻讞讜转 诪讗专讘注 讗诪讜转 讻驻讬' 专砖"讬 诇注讬诇 注"讙 注"讗 讚"讛 讚诇讗 讗讬讻讜讬谉 讜讻讜' 讗讱 专讗讬转诐 诪住讜讙讬' 讚讛转诐 讚诪住讬拽 讚专讘讗 驻讜讟专 讘讟注讛 讘砖讬注讜专讬谉 讜讗"砖. 讜诪讛专砖"讗 讛拽' 讚诇诪讗 砖讗谞讬 讛讻讗 砖注讻"驻 诇讗 谞转讻讜讬谉 诇讻转讜讘 讘' 讝讬讬谞讬谉 诪砖"讛 讛讜讛 驻讟讜专 讗讘诇 讗讬 谞转讻讜讬谉 诇讝' 讗' 讜讻' 讘' 讞讬讬讘. 讜讬"诇 讗"讻 诇讗讘讬讬 讚诪讞讬讬讘 讘谞转讻讜讬谉 诇讝专讜拽 讘' 讜讝专拽 讚' 讛"讛 讗讜 诪讻"砖 讘谞转讻讜讬谉 诇讻转讜讘 讞讬"转 讜注诇转讛 讘讬讚讜 讘' 讝讬讬谞讬谉 讜转讬拽砖讬 诇讬' 诪转谞讬' 讚驻讜讟专 讘讻讬 讛讗讬 讙讜谞讬 讜拽砖讛 诪诪"谞 讗讜 诇专讘讗 讗讜 诇讗讘讬讬:


讻讙讜谉 砖谞讟诇讜 诇转讙讜 砖诇 讚' 讜注砖讗讜 专' 驻讬专砖"讬 讗住讜专 诇讛砖讛讜转 住驻专 砖讗讬谞讜 诪讜讙讛 讜讻讜' 专爪讛 讘讝讛 讚讗注"讙 讚诇讛讻砖专 住"转 诇拽专讜转 讘讜 诇讗 讛讜注讬诇 讻诇讜诐 讚讛"诇 讞拽 转讜讻讜转. 讜讚讘专讬 专砖讘"讗 讘谞讟诇讜 诇讙讙讜 砖诇 讞讬"转 转诪讜讛讬诐 讘注讬谞讬 诪"诪 讘转讙讜 砖诇 专' 诇讗 转讬' 讻诇讜诐 讚驻住讜诇 诪砖讜诐 讞拽 转讜讻讜转 诇讻谉 讻转讘 专砖"讬 注讻"驻 讛讜讗讬诇 砖讗讬谞讜 注讜讘专 注诇 诇讗讜 讜讗诇 转砖讻谉 讘讗讛诇讬讱 注讜诇讛 讻砖讬拽专讗 讜讬诇诪讜讚 讗讚诐 诪转讜讻讜 讬诇诪讜讚 讞"讜 诪讗讞讚 讗讞专 讗讜 讘讛讬驻讜讱:


讜讛谞讛 诇驻"讝 谞诇注"讚 诪讻"砖 砖讞讬讬讘 讛转讜驻专 讗讜转讬讜转 注诇 讘讙讚讬诐 讜讗驻讬' 专讜拽诐 注诇讬讛诐 讚讗注"讙 诇注谞讬谉 讙讟 驻住讜诇 讻讬 讛讗讬 讙讜谞讬 讻讚讗讬转讗 讘讙讬讟讬谉 讻' 注"讗 讜诪讟注诐 砖驻讬' 专砖"讬 砖诐 讚"讛 讗谞讚讜讻转专讬 注"砖 讜讻讜讜谞转讜 讻讬讜谉 讚讻转讬讘 住驻专 讻专讬转讜转 爪专讬讱 砖讬讛讬讛 讛住驻专 注爪诪讜 讻专讬转讜转. 诪砖讗"讻 讻砖讚讘拽 注诇讬讜 讛谉 讘讚讬讘讜拽 讗讜 讘转驻讬专讛 讜专拽讬诪讛 砖讬讻讜诇 诇住诇拽 讛讗讜转讬讜转 讜讛住驻专 拽讬讬诐 讻诪讜 砖讛讬' 谞诪爪讗 讻' 讻专讬转讜转 注诇 住驻专 讜诇讗 讛住驻专 讘注爪诪讜 讻专讬转讜转 诪砖"讛 驻住讜诇 诇讙讬专讜砖讬谉 讜讗讜诇讬 讗诐 讘讗专讬讙讛 讗专讙 讛讗讜转讬讜转 讻砖专 砖讛住驻专 注爪诪讜 讛讜讗 讛讻专讬转讜转 诪砖讗"讻 注"讬 转驻讬专讛 讜专拽讬诪讛 讻谞"诇 讻讜讜谞转 专砖"讬 讜注讬讬谉 驻专"讞 注诇 讛诇' 讙讬讟讬谉 住讜祝 住讬' 拽讻"讛 讜讛诪注讬讬谉 讬讘讞专. 注讻"驻 诪讚谞拽讟 讘专讬讬转讗 讘住讬驻讗 讻讬驻讬 讜讗谞讚讜讻转专讬 讜诇讗 讞拽 转讜讻讜转 砖讛讜讗 讛讛讬驻讱 诪讛专讬砖讗 讚诪讬讬专讬 诪讞拽 转讜讻讜转 讻诪讘讜讗专 砖诐 讘住讜讙讬讗 讜注讻爪"诇 讻讬驻讬 讜讗谞讚讜讻转专讬 讛讜讛 专讘讜转讗 讟驻讬 诇驻住讜诇 诪讞拽 转讜讻讜转. 讜讻讬讜谉 砖讛讜讻讞谞讜 诇注谞讬谉 砖讘转 讗驻讬' 讞拽 转讜讻讜转 讛讜讛 讻转讬讘讛 讜讞讬讬讘 诪讻"砖 讻讬驻讬 讜讗谞讚讜讻转专讬. 讜诇讝讛 谞转讻讜讬谉 诪讙"讗 住讬' 砖"诪 住拽"讬 讜注讬讬谉 诪讞爪讬转 讛砖拽诇 砖诐 讜拽"诇:

